70 vjetori i Kombeve të Bashkuara
OKB-ja përpiqet të ruajë peshën e saj në 70 vjetorin e krijimit
Kombet e Bashkuara u krijuan menjëherë pas shkatërrimeve të shkaktuara nga Lufta e Dytë Botërore dhe pas dështimeve të organizatës paraardhëse, Lidhjes së Kombeve. Në një konferencë në San Françisko në vitin 1945, u hartua karta e organizatës, që synonte të krijonte një botë më paqësore dhe të nxiste të drejtat e njeriut. Presidenti amerikan Harry Truman u tha delegatëve se kishte shumë që dyshonin nëse do t’ia dilnin me sukses, për shkak të pikëpamjeve të ndryshme. u shpreh atëherë Presidenti Truman. Në tetorin e atij viti, u krijua zyrtarisht OKB-ja pas ratifikimit të kartës themeltare nga 29 prej 50 vendeve anëtare. Sot, organizata ka 193 vende anëtare. Michael Doyle, ish-këshilltar i Sekretarit të Përgjithshëm, Kofi Annan, thotë se fillimet e organizatës nuk ishin të qëndrueshme. Roli paqeruajtës i OKB-së lindi gjatë kësaj periudhe. “Helmetat blu” që luajtën rol në krizën e Suezit në vitin 1956 ishin vetëm 2 mijë, ndërsa tashmë janë rreth 100 mijë ushtarë dhe policë paqeruajtës që shërbejnë për të mbrojtur civilët dhe punonjësit e ndihmave në disa nga pikat më të rrezikshme të globit. OKB-ja jep gjithashtu ndihmë humanitare për viktimat e luftërave dhe katastrofave, si dhe përpiqet të parandalojë dhe të zgjidhë konfliktet. Kohët e fundit, organizata po përqëndrohet tek ndryshimet klimatike dhe zhdukja e varfërisë ekstreme. shprehet ish-Sekretari i Përgjithshëm i OKB-së, Kofi Annan. Që nga viti 1945, OKB-ja është udhëhequr nga shtatë burra. Vitin tjetër do të zgjidhet një sekretar i përgjithshëm i ri. Shumë mendojnë se do të jetë një grua. Ka gjithashtu thirrje për reformim të organizatës, në veçanti në Këshillin e Sigurimit, ku pesë vende kanë fuqinë e vetos. thotë Tom Weiss, i City University of New York. Zoti Doyle thotë se fuqitë e reja kërkojnë një vend në tavolinë, ndërsa vendet e zgjedhura anëtare kërkojnë të respektohen më shumë. Që të ruajë peshën e saj, OKB-ja duhet të evoluojë: paralajmëron zoti Weiss. Megjithatë, shumë vëzhgues mendojnë se nuk mund të imagjinohet bota e sotme pa Kombet e Bashkuara.